יואל שוורץ

הרב יואל שוורץ (ט"ז בתשרי ה'ת"ש, 29 בספטמבר 1939 – י"ב באלול ה'תשפ"ב, 8 בספטמבר 2022) היה רב, איש חינוך חרדי ומחבר ספרים.

==ביוגרפיה==
הרב שוורץ באפריל 2012
נולד בארץ ישראל, בנם היחיד של אהרן (גבאי בית הכנסת זיכרון משה) ולאה (נפטרה 1985) שוורץ, ילידי הונגריה שהתיישבו בירושלים.

למד שנתיים בישיבת קול תורה, בפרט אצל הרב גדליה אייזמן, וארבע שנים בישיבת פוניבז', שם היה מתלמידיו של הרב יחזקאל לוינשטיין ואף כתב ספר אודותיו. לאחר מכן למד בישיבת מיר שם למד בחברותא עם הרב חיים שמואלביץ ואף קיבל ממנו סמיכה, והסכמה לספרו בן תורה וישיבה<ref>[https://tablet.otzar.org/#/book/164055/p/5/t/8611406911234/fs/0/start/0/end/0/c ספר בן תורה וישיבה - באתר אוצר החכמה]. </ref>.

היה מקורב מאוד לרב שלמה זלמן אוירבך והיה מתיעץ איתו הרבה בהלכה. לאחר פטירתו היה מתייעץ רבות עם הרב יוסף שלום אלישיב.

מגיל 25 החל לכהן כמשגיח בישיבת איתרי. במשך השנים כיהן כר"מ ומשגיח בישיבות עזתה בנתיבות, אופקים, איתרי ודבר ירושלים.

היה מחלוצי בדיקות התולעים בירקות ושותף ביצירת הפתרון של ירקות ללא תולעים. בתחילת הדרך כאשר הרעיון היה בשלביו הראשוניים וכדי לקדמו, היה מוכר את התוצרת בחנות שבבעלותו 'סריגת יואל' הממוקמת עד היום ברחוב מאה שערים בואכה כיכר השבת בירושלים.

בשנת תשמ"ג הוציא ספר 'אור לעמים' על החשיבות והחובה ללמד את הגויים את שבע מצוות בני נח, שהם חייבים בהם. בספר הוא כתב ופרט את דיני השבע המצוות. לאחר כמה שנים הספר התגלגל לידי גוים שהתלהבו מהדבר ובאו לבקש מהרב שוורץ שילמד אותם את הדינים וההלכות. אותם בני נח תרגמו את הספר 'אור לעמים' למספר שפות: אנגלית, צרפתית, גרמנית, ספרדית, רוסית<ref>מסופר בשער הספר ואתם עדי [https://tablet.otzar.org/#/book/84012/p/7/t/9809591041234/fs/0/start/0/end/0/c באוצר החכמה]. וכן ראו עולם החסידות גיליון 179 סיון תשס"ז.

 </ref>. ובהמשך אף תרגם ערבי את הספר לערבית, בית ספר ערבי ישראלי קנה ספרים לחלק לתלמידים וכעבור זמן קצר המהדורה כולה אזלה<ref>ספר 'האמנת בני נח' [https://tablet.otzar.org/#/book/84037/p/20/t/9809591041234/fs/0/start/0/end/0/c באתר אוצר החכמה].</ref>.

מתחילת שנות התשעים הוא ליווה את קהילת "בני נח" שבארצות הברית מייסודו של הארכאולוג ונדל ג'ונס. בשנת ה'תשס"ו הגיעה קבוצה של בני נח לירושלים וקיבלו עליהם לפני בית הדין לקיים את המצוות כמו שיורו להם הרבנים<ref>מתוך הספר 'המאורע ההיסטורי של קבלת מנהיגי בני נח את סמכות בית הדין היהודי בירושלים' [https://tablet.otzar.org/#/book/84037/p/1/t/9809591041234/fs/0/start/0/end/0/c באתר אוצר החכמה]</ref>. לדעתו ראוי לכל בן נח לקבל את המצוות לפני בית דין, בכך יחשב חסיד אומות העולם וכעין גר תושב ויקבל שכר כמצווה ועושה<ref>שם. וראו רמב"ם </ref>.

בשל פעילותו זו הוזמן בשנת 2010 לכינוס בין-דתי שנערך באיראן. באותה שנה קיבל את פרס מוסקוביץ' לציונות.

הרב שוורץ היה אב בית דין בסנהדרין החדשה והוא ראה את תפקידה בעיקר כלפי לא-יהודים המבקשים לקבל על עצמם את שבע מצוות בני נח.

בסוף שנות התשעים היה מיוזמי הנח"ל החרדי עבור נוער חרדי שנפלט מעולם הישיבות, ועמד בראש העמותה המלווה אותו. בשל כך הוא עבר מסכת רדיפות מצד קנאים, ונאלץ לעקור מדירתו שבשכונת מאה שערים<ref></ref>. ביולי 2013, בעקבות קידום החוק לגיוס בני ישיבות, פרש מתפקידו בנימוק שאינו רוצה ליטול חלק במלחמת תרבות; "ברגע שכופים זו מלחמה ובמלחמה צריך להתגונן".

בימיו האחרונים בעודו מאושפז במיטת חוליו עסק יחד עם אנשי הנח"ל בהקמת ארגון בשם "מג"ן" בו יהיו חברים בוגרי הנח"ל שיתפקדו ככיתות כוננות בתחילה בערים החרדיות ולאחר מכן בשאר הארץ. היוזמה נוצרה בעקבות אירועי שומר החומות בערים המעורבות.

הרב שוורץ חיבר כ-200 חוברות וספרים בנושאים מגוונים, העוסקים בין היתר בהלכה, מחשבת ישראל, ביוגרפיות רבניות ונושאים אקטואליים. רוב הספרים יצאו בהוצאת דבר ירושלים.

היה חוזר רבות על כך שאנו בתקופה שנבואות הגאולה מתחילות להתקיים. כמו הנבואה "עֹד יֵשְׁבוּ זְקֵנִים וּזְקֵנוֹת בִּרְחֹבוֹת יְרוּשָׁלָ‍ִם וְאִישׁ מִשְׁעַנְתּוֹ בְּיָדוֹ מֵרֹב יָמִים"<ref>ראו בספרו 'בשוב ה' ציון היינו כחולמים' [https://tablet.otzar.org/#/book/625801/p/5/t/9809591041234/fs/SkbeB6v9l5Jlc7Vqf9f6eU5I4lHAKqRb0rMC37lAk3OS/start/88/end/90/c באתר אוצר החכמה].</ref>. רבים מספריו ומאמריו היו בנושא זה.

ארגון אש"ל מוציא עלון חודשי בשם דבר חודש בחודשו עם דברי תורתו.

במרץ 2020 קרא לכל היהודים לעלות לארץ ישראל, בנימוק שמלבד החיוב מדין תורה לעלות כדברי רמב"ן, זהו גם המקום הבטוח ביותר, גם לאור עליית האנטישמיות בארצות הברית ובעולם.

הרב שוורץ תמך באגודת קדושת ציון והשתתף דרך קבע ב"ועידות השנתיות" שהיא מקיימת ביום ירושלים.

== ספריו ==

==קישורים חיצוניים==

* 
* 
* הרב ישי לסר, [https://beinenu.com/sites/default/files/alonim/220_50_82.pdf#page=82 "ודבר ה' מירושלים"], אוסף גיליונות 235, צוף הוצאה לאור, אלול תשפ"ב, עמ' 82–86
* 
* 
* 
* [http://ranaz.co.il/notPublished/article54_19950403.asp כתבה על ספרו של הרב יואל שוורץ על שבע מצוות בני נוח]

==הערות שוליים==

קטגוריה:רבנים חרדים ישראלים
קטגוריה:אנשי חינוך חרדים ישראלים
קטגוריה:משגיחים ישראלים
קטגוריה:מחברי ספרות תורנית
קטגוריה:רבני ישיבת הנגב
קטגוריה:חברי הסנהדרין החדשה
קטגוריה:זוכי פרס מוסקוביץ' לציונות
קטגוריה:אבות בתי דין
קטגוריה:בוגרי ישיבת קול תורה
קטגוריה:בוגרי ישיבת פוניבז'
קטגוריה:בוגרי ישיבת מיר (ירושלים)
קטגוריה:ישראלים שנולדו ב-1939
קטגוריה:ישראלים שנפטרו ב-2022